open-index/open-wikipedia-markdown huggingface dataset:
עינאבוס

**עֵינַאבּ֫וּס** (בערבית: **عينابوس**) הוא כפר פלסטיני במחוז שכם, כ 6 ק"מ (בקו אווירי) מדרום לשכם. בתי הכפר נושקים ממזרח לבתי העיירה חווארה. הכפר שוכן על המורדות הדרומיים של הר סלמאן אל-פארסי (בערבית: جبل سلمان الفارسي), בגובה של כ-480 מטר מעל פני הים.

מלבד חווארה שבמזרח, מהכפר יוצאות דרכים גם לעוריף (כ- ק"מ צפון מערבה), ג'מאעין (כ-3 ק"מ, לדרום מערב) ולכפר קוזה (כ-1.5 ק"מ, דרומה).

לפי נתוני הלשכה הפלסטינית המרכזית לסטטיסטיקה, מנתה העיירה כ-2,840 נפש באמצע שנת 2016.

## מקור השם
על פי זאב וילנאי מקור השם אינו ידוע. תושבי הכפר סבורים שזה שמו של מעיין קטן בשם "עין-אבוס", שהכפר נבנה סביבו. ויש הסוברים ששם המעיין הוא "עין יאבוס" על שם בני העם העתיק - היבוסים.

## היסטוריה
לפי עדויות ארכאולוגיות האזור היה מיושב החל מתקופת הברונזה הקדומה. בפסגת ההר החולש על הכפר נמצאת "ח'ירבת עטרוד", שהייתה מיושבת בתקופת הברונזה הקדומה ומאז ראשית תקופת הברזל ועד התקופה הביזנטית. במערב הכפר נמצאת "ח'רבת סריסיה" בה שרידי מבנים ובורות מהתקופה הרומית בארץ ישראל.

לדברי תושבי הכפר, מוצא אבותיהם, מקימי היישוב הוא מתימן וחצי האי ערב.
### בתקופת המנדט הבריטי
במפקד 1922 שנערך על ידי שלטונות המנדט הבריטי, הייתה אוכלוסיית הכפר 227 מוסלמים, ובמפקד 1931 היא גדלה ל-244 מוסלמים אשר שכנו ב-118 בתים.

ב-1945 האוכלוסייה בכפר הייתה 340 מוסלמים, ואילו שטח הקרקע הכולל של הכפר היה 4,011 דונם.

בעקבות מלחמת העצמאות, ולאחר הסכמי שביתת הנשק בתום מלחמת העצמאות של 1949, עברה עינאבוס משליטה בריטית לירדנית.

בעקבות מלחמת השחרור, ולאחר הסכמי שביתת הנשק של 1949, עברה עינאבוס לשליטה ירדנית. בסקר האוכלוסין הירדני משנת 1961 נמנו בכפר 524 תושבים.

### לאחר 1967
בעקבות מלחמת ששת הימים עברה עינאבוס משליטה ירדנית לישראלית ואז גרו בכפר 555 תושבים.

בעקבות הסכמי אוסלו הוגדרו 3,466 דונם שהם 85% מאדמות הכפר כשטח B, ו 623 דונם שהם 15% הנותרים הוגדרו כשטח C.

בעשור השני של המאה ה-21 החל הכפר לסבול באופן קבוע מהתנכלויות של מתנחלים במסגרת פעולות "תג מחיר", בין השאר אירועים של יידוי אבנים, הצתת בתים וכלי רכב, כריתת והצתת מטעי זיתים, הצתות של כלי רכב והתנכלויות שונות.

## אדמות
על פי סקר שערכו שלטונות המנדט, בשנת 1945 נמצא ששטח הכפר עינבוס היה 4,011 דונם, מהם השטח הבנוי היה 29 דונם, השטחים החקלאיים 2,646 דונם ויתר השטח, 1,336 דונם, היה לא מעובד.  

בשנת 2011 קבע הרש"פ את גבולות הערים, המועצות והכפרים והוכרז ששטח הכפר הוא: 4,089 דונם.

לצורך הקמת ההתנחלות יצהר, הופקע 114 דונם מאדמות הכפר.

## תשתיות
הכפר חובר לרשת החשמל בשנת 1978 ולרשת המים של מקורות בשנת 1978. בשנת 2014 הכפר לא היה מחובר לרשת ביוב והתושבים מפנים שפכים לבורות ספיגה.

## קישורים חיצוניים

## הערות שוליים

קטגוריה:הרשות הפלסטינית: יישובים
קטגוריה:נפת שכם
פרוזאורולופוס

ממוזער|איור של ראש פרוזאורולופוס
**פרוזאורולופוס** (שם מדעי: *Prosaurolophus*; משמעות שמו: "לפני זאורולופוס", עקב הדמיון בין העטרה של שני הסוגים, בהם היה קדום יותר הפרוזאורולופוס) הוא סוג של דינוזאור ממשפחת ההדרוזאוריים אשר חי באמריקה הצפונית לפני 75.5-74 מיליון שנה מהיום.

מאובני הדינוזאור מהמין *Prosaurolophus maximus* התגלו בשנת 1916 ליד הפארק הפרובינציאלי דינוזאור שבאלברטה, קנדה ותוארו בידי החוקר ברנום בראון. המאובנים נלקחו אל המוזיאון האמריקאי לתולדות הטבע. מאובנים נוספים נמצאו בידי החוקר ג'ק הורנר, היועץ המדעי של סרטי פארק היורה במונטנה שהשתייכו למין חדש - *Prosaurolophus blackfeetensis*. מאובנים אלה מוצבים במוזיאון הרי הרוקי.

הדרוזאור זה הגיע לאורך של קרוב ל-9 מטרים והיה בעל גולגולת באורך מטר שהייתה בעלת עצם אף מוגבהת ובעלת בליטה מעל העיניים. מאחורי הראש הייתה "עטרה" קטנה שהזכירה את זו של הזאורולופוס והלאמבאוזאורוס, אך הייתה קטנה בהרבה. הוא היה בעל "מקור-ברווז" גדול עם שיניים קטנות בחלק האחורני שהותאמו ללעיסת מזון צמחי. דינוזאור זה היה יכול להזדקף על שתיים כדי לרוץ אך הלך על ארבע רגליים.

דינוזאור זה רעה בעדרים סביב המישורים הנרחבים שהיו במדרונות הרי הרוקי לאורך הים הפנימי המערבי.

## קישורים חיצוניים

קטגוריה:בעלי חיים שתוארו ב-1916
קטגוריה:זאורולופיים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי ברנום בראון
קטגוריה:מאובני טקסונים שתוארו ב-1916
סימוסוכוס

ממוזער|שלד של סימוסוכוס
**סימוסוכוס** (שם מדעי: *Simosuchus*; משמעות השם מיוונית: "תנין פחוס-אף") הוא סוג של זוחל דמוי-תנין פרהיסטורי אשר חי בסוף הקרטיקון, לפני 66–70 מיליון שנה. המאובנים של זוחל זה התגלו בשנת 2000 במחוז מאהאז'אנגה , ליד העיר מאהאז'אנגה שבמדגסקר.

תנין זה הגיע לאורך 0.75 מטר ודמה במראהו לכלב מסוג פאג, עם הלסת הקצרה שפנתה מעט כלפי מעלה בקצוות. היו לו ראש קטן ורחב ובו שיניים קטנות בלסת העליונה בעוד הלסת התחתונה הייתה חשופה משיניים. ככל הנראה התאים מבנה הלסת לתזונה המבוססת על עלים אותם תלש עם לסתו. הוא היה ארבע-רגלי עם מפרקים שנעו בזווית 45 מעלות מהגוף וגופו כוסה בלוחיות צפופות של שריון עשוי אוסטאודרם לאורך הגב ופלג הגו העליון, והסתיים בזנב קצר ומשולש.

הסימוסוכוס היה שוכן יבשה שהשתייך לקבוצה הנכחדת זיפוסוכיה , לה השתייכו גם הארריפסוכוס והנוטוסוכוס; מאפיינם העיקרי היה הלסתות הקצרות והחוטם הרחב שלהם. יצור זה, שחי לצד דינוזאורים שונים ממדגסקר, כמו המג'ונגזאורוס והרפטוזאורוס, נכחד לפני 66 מיליון שנה עם הכחדת הקרטיקון הגדולה.

## קישורים חיצוניים

קטגוריה:דמויי תנינאים מהקרטיקון
קטגוריה:בעלי חיים שחיו בקרטיקון בהודו ובמדגסקר
קטגוריה:מדגסקר: מאובנים
שברולט דה לוקס

**שברולט דה לוקס** (באנגלית: **Chevrolet Deluxe**) היא מכונית משפחתית גדולה מתוצרת חטיבת המכוניות שברולט בחברת ג'נרל מוטורס האמריקאית, אשר יוצרה בין השנים 1941–1952 בארצות הברית, קנדה וארגנטינה, ובין השנים 1949–1955 יוצרה בהודו על ידי "הינדוסטן מוטורס".

מחיר היחידה, מדגם "שברולט דה לוקס", סדאן, בשנת 1949 בארצות הברית עמד על 1,492 דולר.

## דור ראשון
יוצר בין השנים 1941 - 1948.

* 4 דלתות - סדאן (6 נוסעים).
* 2 דלתות - קופה.

## דור שני
יוצר בין השנים 1949 - 1952.

* 4 דלתות - סדאן.
* 2 דלתות - סדאן.
* 2 דלתות - קופה.
* 2 דלתות - קבריולה.

* 4 דלתות - סטיישן.
* 2 דלתות - טנדר.

## תמונות

קובץ:Chevrolet Special Deluxe 1941.jpg |"שברולט דה לוקס" דגם "ספצייאל", קופה, שנת 1941
קובץ:1950 Chevrolet Styleline De Luxe 2-Door Sedan JSJ647.jpg | "שברולט דה לוקס", 2 דלתות, שנת 1950
קובץ:1950 Chevrolet Deluxe (20159110702).jpg | "שברולט דה לוקס", 2 דלתות, קופה, שנת 1950
קובץ:1950 Chevrolet Deluxe (28417367247).jpg | "שברולט דה לוקס", 4 דלתות, שנת 1950 
קובץ:1952 Chevrolet Deluxe (10112957666).jpg | "שברולט דה לוקס", שנת 1952
קובץ:1951 Chevrolet Styleline Deluxe Station Wagon, rear left.jpg | "שברולט דה לוקס", שנת 1951 - סטיישן 
קובץ:Chevy Deluxe sedan.jpg | "שברולט דה לוקס"
קובץ:GildedChevyDeLuxe2.jpg | "שברולט דה לוקס"
קובץ:'50 Chevrolet Woody Wagon (Auto classique).JPG | "שברולט דה לוקס" - סטיישן, מבט אל המנוע 


## ראו גם
* שברולט
* שברולט מסטר
* שברולט 210

## קישורים חיצוניים

* 
* שברולט דה לוקס, 4 דלתות, שנת 1951 - תמונות (giggster.com/listing/1951-chevrolet-deluxe)
* שברולט דה לוקס בסרט "צ'ארלי וחצי" https://m.youtube.com/watch?v=pFkCBbsVPjU

## הערות שוליים

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:טנדרים
קטגוריה:דגמי מכוניות שהושקו ב-1941
קטגוריה:מכוניות אמריקאיות
קטגוריה:כלי רכב המיוצרים בקנדה
קטגוריה:כלי רכב המיוצרים בניו זילנד
קטגוריה:כלי רכב המיוצרים בארגנטינה
קטגוריה:כלי רכב המיוצרים בהודו
דה לוקס
סינתיה ספנסר, רוזנת ספנסר

**סינתיה ספנסר, רוזנת ספנסר** (באנגלית: **Cynthia Spencer, Countess Spencer**; 16 באוגוסט 1897 - 4 בדצמבר 1972) הייתה אצילה בריטית וסבתה מצד אביה של דיאנה, הנסיכה מוויילס.

## ביוגרפיה
סינתיה נולדה ב-16 באוגוסט 1897 בלונדון, לג'יימס המילטון, מרקיז המילטון, מאוחר יותר דוכס אברקורן השלישי, ולליידי רוזלינד בינגהאם, בתם של צ'ארלס בינגהאם, רוזן לוקאן הרביעי ולליידי ססיליה גורדון-לנוקס, בתם של צ'ארלס גורדון לנוקס, דוכס ריצ'מונד החמישי וליידי קרוליין פאג'ט.

ב-26 בפברואר 1919 התחתנה סינתיה עם אלברט ספנסר, ויקונט אלתורפ בכנסיית סיינט ג'יימס, פיקדילי, לונדון, ונולדו להם שני ילדים. סינתיה הייתה הסבתא של דיאנה, הנסיכה מוויילס, אשתו של צ'ארלס, נסיך ויילס. בשנת 1922 מת חמיה צ'ארלס ספנסר, רוזן ספנסר השישי, ובעלה ירש את נחלותיו ותאריו. סינתיה מתה בבית אבות של משפחת ספנסר, אחוזת אלתורפ כתוצאה מגידול במוח, והיא בת 75 שנים. היא הייתה ידועה מעט מאוד מחוץ למשפחתה, אולם עשרים שנה לאחר מותה, אנדרו מורטון כתב כי הנסיכה מוויילס "סבורה כי סבתא שלה דואגת לה בעולם הרוח."

## משפחתה
ב-26 בפברואר 1919 התחתנה סינתיה עם אלברט ספנסר, רוזן ספנסר השביעי, ונולדו להם שני ילדים:
* ליידי אן ספנסר (נולדה ב-1920) התחתנה עם קפטן כריסטופר וייק-ווקר, בנו של סר אדמירל פרדריק וייק-ווקר.
* ג'ון ספנסר, רוזן ספנסר השמיני (1924–1992).

## אילן יוחסין

## קישורים חיצוניים

* 

## הערות שוליים

קטגוריה:משפחת ספנסר-צ'רצ'יל
קטגוריה:קצינים במסדר האימפריה הבריטית
קטגוריה:בריטיות שנולדו ב-1897
קטגוריה:בריטים שנולדו ב-1897
קטגוריה:בריטיות שנפטרו ב-1972
קטגוריה:בריטים שנפטרו ב-1972
נקודה אמפידרומית

ממוזער|שמאל|250px|מפת הגאות עם חישוב של הנקודה האפידרומית, המקומות הכהים הם המקומות בהם הפרשי הגאות והשפל גבוהים יותר
**נקודה אמפידרומית**, הנקראת גם "**צומת גאות**", היא נקודת האפס של הגאות. בנקודה האמפידרומית לא קיימים גאות ושפל, אם כי היא מושפעת מגאות ושפל בנקודות שלידה.

טווח הגאות - הפרש הגובה בין הגאות והשפל עולה עם המרחק מנקודה זו.

המונח אמפידרומי נובע מן המילים היווניות *amphi* (סביב) ו-*dromos* (ריצה), המתייחסת לגאות המסתובבת סביבם.

נקודות אמפידרומית מתרחשות בגלל האפקט של כוח קוריוליס וקיומם של אגנים, ימים ומפרצים באוקיינוס, היוצרים תבנית גל הנקראת מערכת אמפידרומית, המסתובבת סביב הנקודה הדומיננטית.

בנקודות האמפידרומיות, אין כמעט תנועה מפעולת גאות. ייתכנו זרמי גאות ושפל, מכיוון שרמות המים משני צדי הנקודה האמפידרומית אינן זהות. מערכת אמפריתית נפרדת נוצרת על ידי כל מרכיב גאות תקופתי.

## קישורים חיצוניים
* Tides in two easy pieces 
* Tides 
* Amphidromic Systems 

קטגוריה:ערכים שבהם תבנית בריטניקה אינה מתאימה
קטגוריה:אוקיינוגרפיה
T-Centralen

**T-Centralen** היא תחנת מטרו המהווה את ליבה של הרכבת התחתית של סטוקהולם. אל התחנה מתנקזים כל קווי המטרו בעיר והיא נקודת מפגש והחלפה בין אמצעי התחבורה השונים. התחנה ממוקמת מתחת לפני האדמה, מעל רציפי הרכבת הפרוורית (Stockholms pendeltåg (אנ')), מתחת לרציפי תחנת הרכבת המרכזית (Stockholms centralstation (אנ')) ובצמוד למסוף האוטובוסים המרכזי (Cityterminalen (אנ')) - מה שהופך את התחנה לעמוסה ביותר בסטוקהולם. התחנה ממוקמת במרכז העיר, ברובע נורמאלם (Norrmalm), בין כיכר סרגל (Sergels torg) לבין רחוב ואסהגטן (Vasagatan). האות T בשם התחנה נובע מהמילה השוודית לרכבת תחתית- Tunnelbana.

בשנת 2017 עברו בתחנה 183,900 נוסעים ביום חול.

התחנה מכילה 6 רציפים בשלושה מפלסים שונים.

התחנה נפתחה לראשונה בשנת 1957 ושירתה תחילה את הקו האדום והירוק. התחנה נבנתה ב-2 מפלסים בעומק שונה: אחד בעומק 8.5 מטר והשני בעומק 14 מטר. בכל מפלס נמצאים 2 רציפים המשרתים רכבות בכיוונים הפוכים לקווים שונים כך שבמפלס העליון עובר הקו הירוק לכיוון צפון בעוד הקו האדום ממשיך דרומה ובמפלס התחתון עוברות רכבות בכיוון ההפוך בהתאמה- הקו הירוק ברכבות לכיוון דרום ואילו האדום ברכבות לכיוון צפון.
ממוזער|רציפי הקו הכחול
חלק שני של התחנה נפתח בשנת 1975 במפלס אחר, בעומק 32 מטרים, גם הוא בעל שני רציפים ויועד לשמש את הקו הכחול.

## קישורים חיצוניים

## הערות שוליים

קטגוריה:סטוקהולם: מבנים
קטגוריה:סטוקהולם: תחבורה
קטגוריה:שוודיה: מבני תחבורה
שברולט שבל לגונה

**שברולט שבל לגונה** (באנגלית: **Chevrolet Chevelle Laguna**) היא מכונית קופה המוגדרת "מכונית שרירים", מתוצרת חטיבת המכוניות שברולט בחברת ג'נרל מוטורס האמריקאית, אשר יוצרה בין השנים 1972–1976 בארצות הברית ובקנדה.

## תצורות
* 2 דלתות - קופה.
* 4 דלתות - סדאן (1973).
* 4 דלתות - סטיישן (1973).

### תצורות דגמי קופה
* 2 דלתות - "Laguna coupe"  (יוצרו 42,941 יחידות בשנת 1973).
* 2 דלתות - "Laguna S-3 coupe" (יוצרו 38,790 יחידות בין השנים 1974 - 1976).

## תמונות

קובץ:Chil-EFest2018CarShowChevroletChevelleLaguna.jpg | "שברולט שבל לגונה"
קובץ:1973 Chevrolet Chevelle Laguna.jpg | "שברולט שבל לגונה", קופה, שנת 1973
קובץ:73 Chevelle Laguna Coupe.jpg | "שברולט שבל לגונה", קופה, שנת 1973
קובץ:1974Laguna.JPG | "שברולט שבל לגונה", דגם "S-3", שנת 1974
קובץ:1976 Chevrolet Chevelle Laguna Type S-3 Coupe (Cruisin' At The Boardwalk '10).jpg | "שברולט שבל לגונה", דגם "S-3", שנת 1976


## ראו גם
* שברולט

## קישורים חיצוניים

* 
* 
* 
* ["שברולט שבל לגונה" 755 [כ"ס]] (msn.com/en-us/autos/sema/755-hp-chevy-chevelle-laguna)

## הערות שוליים

קטגוריה:מכוניות קופה
קטגוריה:מכוניות שרירים
קטגוריה:מכוניות משפחתיות גדולות
קטגוריה:מכוניות סטיישן
קטגוריה:דגמי מכוניות שהושקו ב-1972
קטגוריה:מכוניות אמריקאיות
שבל לגונה
פרונטיר איירליינס

[שמאל|ממוזער|250px|[איירבוס A320neo של החברה]]
**פרונטיר איירליינס** (באנגלית: **Frontier Airlines**) היא חברה לטיסות חסך אמריקאית, שבסיסה הראשי נמצא בנמל התעופה הבינלאומי של דנוור. שמה של החברה זהה לחברת תעופה שפעלה בנמל התעופה של דנוור בין השנים 1950–1986. החברה מקיימת טיסות למעל 100 יעדים בארצות הברית והמדינות השכנות.

## היסטוריה
החברה נוסדה בפברואר 1994, במטרה לנצל את המחסור בטיסות בנמל התעופה של דנוור, שנוצר לאחר סגירת בסיס חברת קונטיננטל איירליינס בשנה הקודמת. החברה החלה את פעילותה בחודש יולי של אותה השנה באמצעות מטוסי בואינג 200–737, שהופעלו בין דנוור לערים בדקוטה הצפונית.

בתחילת שנות ה-2000 עבר צי המטוסים של החברה חידוש, ולשירות הוכנסו מטוסי איירבוס A318, איירבוס A319, ובואינג 300–737. באותה תקופה כבר נפרסה רשת הקווים של החברה לאורך כל ארצות הברית. בשנת 2005 הוציאה החברה את מטוסי הבואינג 737 האחרונים משירות, וצי המטוסים שלה עבר להתבסס על מטוסי איירבוס בלבד.

בשנת 2008 נקלעה החברה לקשיים כלכליים, ועברה תהליך של פשיטת רגל (צ'פטר 11), במסגרתו, נרכשה החברה על ידי חברת ההחזקות "ריפבליק איירוויז". בשנת 2010 אוחדה החברה עם חברת בת אחרת של ריפליק איירוויז - "מידווסט איירליינס", בשם של פרונטיר איירליינס.

בשנת 2013 נרכשה החברה על ידי חברת ההחזקות "אינדיגו פרטנרס", שהסבה את החברה לחברה לטיסות חסך.

## צי המטוסים
צי המטוסים של החברה נכון לפברואר 2019:

## קישורים חיצוניים

* 

## הערות שוליים

קטגוריה:חברות תעופה אמריקאיות
קטגוריה:חברות לטיסות חסך
גביע המדינה בכדורסל 1991/1992

**גביע המדינה בכדורסל ל[[עונת 1991/1992 בליגה הלאומית בכדורסל|עונת 1991/1992]]** היא התחרות ה-32 מאז היווסדו של המפעל.

הפועל גליל עליון זכתה בגביע המדינה השני בתולדותיה, לאחר ניצחון בגמר על מכבי ראשון לציון.

לראשונה מאז עונת 1955/1956, שלבי שמינית ורבע הגמר שוחקו בשיטת בית-חוץ.

## שמינית הגמר

## רבע הגמר

## חצי הגמר

## הגמר
הפועל גליל עליון, תחת המאמן מולי קצורין, זכתה בגביע המדינה השני בתולדותיה.

## קישורים חיצוניים
* אלישע שוחט, ספר הכדורסל הישראלי, עמודים 322-325
* גמר גביע המדינה 1992: גליל עליון מנצחת את מכבי ראשון לציון, ערוץ היוטיוב של oren211180

## הערות שוליים

קטגוריה:1991 בישראל: כדורסל
קטגוריה:1992 בישראל: ספורט
קטגוריה:תחרויות כדורסל ב-1991
קטגוריה:תחרויות כדורסל ב-1992
קטגוריה:עונות בגביע המדינה בכדורסל
הבו בנות לאילת

**הבו בנות לאילת** הוא סרט קומדיה ישראלי משנת 1964 שצולם בשחור-לבן בבימוי של ליאו פילר ונתן אקסלרוד שגם כתבו את התסריט.

המוזיקה נכתבה בידי יצחק גרציאני, נעימת הנושא "הבו בנות לאילת" מושרת למילותיו של עמוס אטינגר.

הסרט היה גנוז 50 שנה והוא חלק מסרטי הארכיון הישראלי לסרטים בסינמטק ירושלים. הסרט עבר שיחזור ועיבוד על ידי יעקב גרוס בשנת 2015 והוא תרם עותק אחד לספריית סינמטק תל אביב לזכר נתן גרוס ויורם גרוס.

## תקציר העלילה
באילת יש מצוקת דיור. שלמה (שלמה בר-שביט) מבקש מנציג משרד השיכון (ברוך דוד), חדר נוסף על מנת לערוך בו ניסויים על מכונת קירור מהפכנית אך נענה שרק אנשים נשואים מקבלים חדר נוסף. בעיתונים מתפרסם שיש מצוקת דיור לרווקים באילת ושדכן תל אביבי (רפאל קלצ'קין) חושב שזו הזדמנות להרוויח. הוא מדפיס מודעות פרסומת, נוסע לאילת ומחלק אותן בכל העיר. הוא נפגש עם שלמה ומוסר לו תמונות של שלוש מועמדות מתאימות לו. שלמה מתבונן בתמונות לקול צחוקו של יוסקה (נחום שליט), אחד מפועלי הנמל ובוחר בתמונה של דורה (אלישבע מיכאלי).

ישראל (דוד רם) הוא מנהל התפעול בנמל אילת, גבר נאה שלא ממהר להתחתן. מזכירתו היא שוש (יעל דרויאנוב) והיא נוסעת לחופשה בתל אביב עם בעלה מיכה (אורי לוי) ושלמה מתלווה אליהם.

שלמה מחפש דירה זולה, והסרסור אברשה (חיים פולני) מפנה אותו למלון זול. שלמה מתגלח ולפתע נכנסת לחדר אישה (ברכה נאמן). הוא חושב שהיא מנקה מהמלון, אך מתחוור לו שהיא יצאנית והוא בורח משם במהירות.

לנמל התעופה בלוד מגיעה בטיסה אביגיל סולומון (אווה ליאון), היא מתקבלת על ידי נציג משרד התיירות (ליאו פילר). לאחר מלחמת העצמאות בה שירתה בחטיבת גולני היא טסה לארצות הברית ועסקה בתיירות, כעת היא מתבקשת על ידי נציג משרד התיירות לפתוח לשכת תיירות באילת.

היא מתאכסנת במלון סמואל שם מתאכסנים גם שוש, מיכה שלמה והתייר הקשיש וילי קרמר (פסח בורשטיין), שמחזר אחרי אביגיל היפה. 

שלמה מנסה פעמיים להיפגש עם דורה, אך אינו מצליח והיא שופכת את חמתה על השדכן. גם ישראל מגיע לאותו מלון ונפגש עם אביגיל. לבסוף כולם מגיעים לאילת. יוסקה חושב שדורה היא תיירת עשירה, משנה את שמו לג'ורג' ומציג את עצמו כמדריך תיירות. הוא לוקח אתה לתמנע ומצלם אותה תחת סלע הפטריה אבל כשמתברר לו שהיא מכפר סבא הוא בורח ומשאיר אותה לבד. שלמה ומיכה מגיעים למקום ומתחפשים לערבים, היא בורחת מהם ולבסוף נופלת לזרועותיו של שלמה.

גם שלמה ואביגיל מטיילים באזור וכשמתברר לישראל שאביגיל היא צברית ששירתה כלוחמת הוא מתאהב בה ושניהם מתנשקים.

הסוף הוא טוב - שלמה ודורה מתאהבים והוא מצליח להפעיל את מכונת הקירור, הזוגות חוגגים ביחד. השדכן מגיע למקום ומצטער שהשידוכים נעשו ללא התערבותו.

## שחקנים

## קישורים חיצוניים

* 
* שיר הנושא בתחילת הסרט, באתר יוטיוב
* שלמה פוגש בחורה, באתר יוטיוב
* ״הבו בנות לאילת״, הסרט המלא לצפייה ללא תשלום באתר הארכיון ישראלי לסרטים - סינמטק ירושלים

קטגוריה:סרטי 1964

קטגוריה:סרטים בעברית
קטגוריה:סרטי שחור-לבן ישראליים
קטגוריה:סרטי קומדיה ישראליים
קטגוריה:אילת בקולנוע
קטגוריה:סרטים ישראליים משנת 1964
קטגוריה:סרטי נתן אקסלרוד
ענת אנגל

**ענת אנגל** (שם נעורים: וייס; נולדה ב-28 ביולי 1972) היא רופאה ישראלית, מנכ"לית המרכז הרפואי וולפסון בחולון, החל מאפריל 2018. היא מומחית ברפואה פנימית ובמנהל רפואי.

## ביוגרפיה
אנגל גדלה והתחנכה בעיר בת ים, ובהמשך בעיר חולון.

למדה במסגרת העתודה האקדמית בפקולטה לרפואה של אוניברסיטת תל אביב והיא מוסמכת במנהל מערכות בריאות מאוניברסיטת בן-גוריון בנגב.

בתפקידה האחרון בצה"ל, שימשה כסגנית מפקד מחלקת הרפואה בפיקוד העורף.

אנגל כיהנה כסגנית מנהל המרכז הרפואי אסף הרופא במשך כחמש שנים, וכעוזרת למנכ"ל משרד הבריאות, רוני גמזו. בשנת 2010 התנדבה במסגרת המשלחת הרפואית של צה"ל להאיטי, שהוגדר כאזור מוכה אסון לאחר רעידת האדמה שהתרחשה שם.

אנגל משמשת כמרצה בפקולטה לרפואה באוניברסיטת תל אביב, בבית הספר לבריאות הציבור, ומנחה סטודנטים לרפואה בבית הספר לרפואה.

## חיים אישיים
אנגל מתגוררת בהרצליה. היא נשואה לדר' יצחק אנגל, מנהל יחידת עמוד שדרה במרכז רפואי מאיר ואם לשני ילדים.

## קישורים חיצוניים

* 
* 
* 
* 
* 
* ד"ר אנגל ברשימת 50 הנשים המשפיעות של מגזין 'פורבס' לשנת 2018

קטגוריה:מנהלי המרכז הרפואי ע"ש אדית וולפסון
קטגוריה:רופאות פנימיות ישראליות
קטגוריה:רופאים פנימיים ישראלים
קטגוריה:הרצליה: אישים
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:בעלות תואר דוקטור לרפואה מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:בעלי תואר דוקטור לרפואה מאוניברסיטת תל אביב
קטגוריה:רופאות צבאיות ישראליות
קטגוריה:רופאים צבאיים ישראלים
קטגוריה:מנהלות בתי חולים בישראל
קטגוריה:ישראליות שנולדו ב-1972
קטגוריה:ישראלים שנולדו ב-1972
משרת העם (מפלגה)

**משרת העם** (באוקראינית: **"Слуга народу"**, מבוטא "סְלוּהא נָרוֹדו") היא מפלגת השלטון האוקראינית, שבראשה עומד הנשיא וולודימיר זלנסקי. זוהי המפלגה היחידה המרכיבה את ממשלת אוקראינה, לצד שרים חסרי שיוך מפלגתי. המפלגה נרשמה רשמית במשרד המשפטים ב-31 במרץ 2018. ולאחר בחירות פרלמנטריות ביולי 2019 הפכה למפלגה הגדולה ביותר באוקראינה. שמה של המפלגה זהה לשמה של סדרת טלוויזיה אוקראינית מצליחה "משרת העם", שהופקה על ידי חברת ההפקה רובע 95 ובה גילם וולודימיר זלנסקי את נשיא אוקראינה.

## היסטוריה
ממוזער|"אוקראינה זה אתה", שלט בחירות של משרת העם.
מנהיג המפלגה הראשון היה עורך הדין של חברת ההפקות, איוואן בקאנוב. בעת הקמת המפלגה בחברת ההפקות טענו כי היה להם חשוב לעשות זאת, כדי שאיש לא יגזול את שם הסדרה ל"מטרות פוליטיות ציניות". מבחינה משפטית, מפלגה זו היא היורשת של "המפלגה לשינויים מכריעים" (באוקראינית: Партія рішучих змін).

בחודש דצמבר 2017, סקר של מרכז רזומקוב טען שהמפלגה זוכה לתמיכה של 4% (שאינם מספיקים כדי לקבל מושב בפרלמנט האוקראיני, בשל אחוז החסימה העומד על 5%). בחודש אפריל 2018 בסקר של חברת הסקרים "RATING", 9% מהנשאלים אמרו שהם יצביעו למפלגה. בסקר שנערך ביוני 2018 המפלגה כבר זכתה ב-10.4%. 

השחקן הראשי של סדרת הטלוויזיה "משרת העם" וולודימיר זלנסקי הודיע בסוף דצמבר 2018 כי הוא חבר במפלגה וכי הוא פעיל פוליטית. הוא הוסיף כי הוא עדיין לא מוכן עדיין לתת שמות אחרים של שותפים וחברים למפלגה. בביקור מתוכנן למשרדי המפלגה, הממוקמים במשרד עורכי הדין בקייב "עורכי הדין קצ'ורה", כתבים של מערכת העיתון "אוקראינסקה פרבדה" באוקטובר 2018 נדחו על ידי חבר המפלגה שנכח במקום (וסירב לתת את שם המשפחה שלו) והוסיף שאינו רשאי לאפשר לאנשים להיכנס למשרדי המפלגה.

המפלגה תמכה בוולודימיר זלנסקי, שזכה בבחירות לנשיאות. בבחירות הפרלמנטריות שנערכו ביולי 2019 הפכה למפלגה הגדולה ביותר, עם 43.16% אחוזי תמיכה. במקום השני סיימה מפלגת המצע האופוזיציוני בראשות יורי בויקו הפרו-רוסי עם 13.06%, מפלגתה של יוליה טימושנקו, מולדת, סיימה במקום השלישי עם 8.18%. מפלגתו של פטרו פורושנקו, סולידריות אירופית, סיימה רביעית עם 8.10% ובמקום החמישי מפלגת "קול" בראשות סביאטוסלב וקארצ'וק עם 5.82%.

## יושבי ראש המפלגה

## תוצאות בבחירות
### הבחירות לנשיאות

### הבחירות לפרלמנט

## קישורים חיצוניים

* 

## הערות שוליים

קטגוריה:אוקראינה: מפלגות
קטגוריה:מפלגות שהוקמו ב-2018
פרוטוקול ICE

**ICE** הוא פרוטוקול כימותרפי המשמש לטיפול בחולי לימפומה ולימפומה שאינה הודג'קין חוזרת או עמידה לטיפול. שם הפרוטוקול מורכב מראשי התיבות של התרופות: איפוספאמיד, מזנה ואטופוסיד. 

במקרה שתאי B יוצאים חיוביים ל-CD20 מתווספת לפרוטוקול גם ריטוקסימאב (מבטרה).    

#ריטוקסימאב - נוגדן חד-שבטי כימרי נגד החלבון CD20, אשר משמש לטיפול במחלות המערבות ממאירויות, פעילות יתר או חוסר תפקוד של לימפוציטים B ממערכת החיסון.
#איפוספאמיד - תרופה המשתייכת קבוצת סוכני אלקילציה.
#קרבופלטין - תרופה השייכת לאנטינאופלסטים מבוססי פלטיניום ותכשירי אלקילציה.
#אטופוסיד - מעכב טופואיזומראז.

קטגוריה:דפים עם תרגומים שלא נסקרו
קטגוריה:תרופות לטיפול בגידולים
קטגוריה:תרופות לפי א'-ב'
מרק מושביץ

**מרק מושביץ** (22 באוגוסט 1920, ח' באלול ה'תר"ף – 20 במרץ 1995, י"ח באדר ב' ה'תשנ"ה) היה תעשיין ישראלי, יו"ר מועצת המנהלים של "עלית" וכיהן כנשיא התאחדות התעשיינים בישראל בשנים 1969–1975.

## ביוגרפיה
מושביץ נולד בעיר רוסטוב שברוסיה הסובייטית לדוד מושביץ ולפאולינה לבית פבזנר, בגיל 20 עלה לארץ ישראל. למד כימיה באוניברסיטת קיימברידג'.

בשנת 1941 הצטרף לבית חרושת "עלית", שאביו נמנה עם מייסדיו. יחד עם שותפו לניהול החברה, אבא פרומצ'נקו, היה אחראי לפיתוחה של חברת עלית ולהפיכתה לאחד הקונצרנים הגדולים בישראל. בשנת 1955 החליטה עלית לייצר לראשונה בישראל קפה נמס. עד אז היה הקפה הנמס נפוץ בחו"ל בלבד ולא יובא לישראל. החברה הקימה מפעל לקפה בצפת כשאת הידע סיפק יצרן קפה נמס יהודי מארצות הברית. פרומצ'נקו היה המהנדס ואיש הביצוע של היוזמה החדשה, ומושביץ היה אחראי על שיווק ופרסום המוצר.

בשנת 1961 מונה ליו"ר מועצת המנהלים של "עלית".

החל משנת 1959 מילא תפקידים מרכזיים בהתאחדות בעלי התעשייה, בהם יו"ר ועדת היצוא, יו"ר אגף מזון ויו"ר הוועד הפועל.

בין השנים 1964–1969 כיהן כיו"ר מכון היצוא הישראלי. בשנת 1964 נבחר ליו"ר מועצת המנהלים של בנק ישראלי לתעשייה.

בשנת 1969 נבחר לנשיא התאחדות התעשיינים בישראל, וכיהן בתפקיד זה עד 1975. בתפקידו זה קיים משא ומתן על תנאי העבודה עם מזכ"ל ההסתדרות, יצחק בן-אהרן, ובין השאר נמנו השניים על חותמי "עסקת חבילה" בין הממשלה, ההסתדרות והמעסיקים.

בשנת 1979 נבחר ליו"ר מועצת המנהלים של הבנק למלאכה. בשנה זו נמנה עם מייסדי חברת ההחזקות "דנות" ומונה ליו"ר הדירקטוריון שלה. ב-1984 נקלעה "דנות" לקשים כלכליים וב-1985 נכנסה לפירוק.

בשנת 1989 נבחר ליו"ר מועצת המנהלים של הבנק הבינלאומי.

בשנת 1983 זכה ב"פרס התעשייה".

נפטר במרץ 1995 ונקבר בבית הקברות קריית שאול.

## חיים אישיים
מרק מושביץ נישא ליהודית מושביץ. בנם, דוד מושביץ, שימש מנכ"ל ויו"ר מועצת המנהלים של "עלית".

בן נוסף, דני מושביץ, נספה בתאונת מטוס באפריל 1971, הותיר אחריו בן ובת. על שמו הוקם בשכונת התקווה "בית דני".

## הנצחה
על שמו של מושביץ נקרא רחוב בראשון לציון.

## קישורים חיצוניים

* , 
* 

## הערות שוליים

קטגוריה:ישראלים ילידי ברית המועצות
קטגוריה:בוגרי אוניברסיטת קיימברידג'
קטגוריה:תעשיינים ישראלים
קטגוריה:דירקטורים ישראלים
קטגוריה:נשיאי התאחדות התעשיינים
קטגוריה:יושבי ראש הבנק הבינלאומי
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1920
קטגוריה:ישראלים שנפטרו ב-1995
קטגוריה:זוכי פרס התעשייה
יעקב טסלר

**יואל יעקב (יענקי) טסלר** (נולד בכ"ז בסיוון תשל"ג, 27 ביוני 1973) הוא פוליטיקאי ישראלי־חרדי, חבר הכנסת מטעם מפלגת אגודת ישראל בסיעת יהדות התורה. כיהן כסגן שר התרבות והספורט וכחבר מועצת עיריית אשדוד מטעמה וכן שימש כיועצו של סגן שר הבריאות יעקב ליצמן.

## ביוגרפיה
יעקב טסלר נולד לחיה ולרב אפרים טסלר, שהיה ראש ישיבת ויז'ניץ בהר נוף. כילד התגורר בשכונת סנהדריה בירושלים. התחנך במוסדות ויז'ניץ ובישיבת טשעבין. לאחר נישואיו עבר להתגורר באשדוד.

את דרכו הציבורית החל ב־2004 כחבר במועצה הדתית באשדוד מטעם אגודת ישראל, ובמקביל ניהל מיזמים של העיתון "המודיע". טסלר נבחר כחבר מועצת עיריית אשדוד בבחירות ב־2008, תפקיד בו כיהן עד שנת 2019. החל משנת 2015 היה עוזרו של סגן שר הבריאות, יעקב ליצמן, איש אגודת ישראל אף הוא.

ב-31 בינואר 2019 החליט מרכז אגודת ישראל שטסלר ייצג את חסידות ויז'ניץ ברשימת יהדות התורה לכנסת, במקום נציגה המכהן מנחם אליעזר מוזס. בהתאמה, בהרכב רשימת יהדות התורה לכנסות ה-21, ה-22 וה-23 הוצב במקום החמישי. הסיעה קיבלה 7–8 מנדטים והוא נכנס לכנסת.

ברשימת יהדות התורה לקראת הבחירות לכנסת ה-24 הוצב טסלר במקום השמיני, לאור קידום נציגי חסידות בעלז ודגל התורה ברשימה, ונכנס לכנסת במסגרת החוק הנורווגי, אך עם הקמת ממשלת ישראל השלושים ושש הסתיימה כהונתו. עם התפטרותו של יעקב ליצמן, טסלר חזר לכהן כחבר הכנסת.

לאחר הבחירות לכנסת ה-25 והקמת ממשלת ישראל השלושים ושבע מונה לסגן שר התרבות.

בפברואר 2023 פורסם בעיתון "הארץ" תחקיר שבו נטען כי טסלר היה מעורב בהסכם השתקה, שבמסגרתו שולם סכום כסף גדול לקורבן תקיפה מינית של אביו, הרב אפרים טסלר בעת שהיה ראש ישיבת 'דמשק אליעזר' לצעירים של חסידות ויז׳ניץ. טסלר הגיב כי לדברים אין שחר. באפריל 2025 הורה פרקליט המדינה עמית איסמן לחדש את חקירת מעורבותו, לאחר שהמשטרה המליצה שלא לחקור אותו בגין שיבוש הליכי חקירה.

לקראת יום הזיכרון לחללי מערכות ישראל בשנת 2023 הודיעו משפחות שכולות בבאר טוביה למשרד הביטחון ולמזכירות הממשלה כי אם סגן השר טסלר יגיע לבית העלמין ביישוב ביום הזיכרון, הם יסגרו את השערים בפניו, בעקבות כך ביטל טסלר את הגעתו לבית העלמין.

ב-30 ביוני 2025 הגיש טסלר את התפטרותו מהכנסת במסגרת "החוק הנורווגי" כשבמקומו נכנס לכנסת אליהו ברוכי מדגל התורה.

ב-15 ביולי 2025 הגיש טסלר את התפטרותו מתפקיד סגן השר במסגרת פרישת מפלגת יהדות התורה מהקואליציה כמחאה על אי העברת חוק הגיוס.

## קישורים חיצוניים

* 
* 

## הערות שוליים

קטגוריה:פעילי אגודת ישראל
קטגוריה:דירקטורים ישראלים
קטגוריה:חברי מועצת העיר אשדוד
קטגוריה:חסידי ויז'ניץ
קטגוריה:בוגרי ישיבות ויז'ניץ
קטגוריה:חברי הכנסת העשרים ואחת
קטגוריה:חברי הכנסת העשרים ושתיים
קטגוריה:חברי הכנסת העשרים ושלוש
קטגוריה:חברי הכנסת העשרים וארבע
קטגוריה:חברי הכנסת העשרים וחמש
קטגוריה:חברי הכנסת העשרים וארבע: חברי כנסת מכהנים במסגרת החוק הנורווגי
קטגוריה:חברי הכנסת מטעם יהדות התורה
קטגוריה:בוגרי ישיבת טשעבין
קטגוריה:ירושלים: חברי הכנסת
קטגוריה:סגני שרים בממשלת ישראל
קטגוריה:אשדוד: חברי הכנסת
קטגוריה:יושבי ראש הוועדה לפניות הציבור
קטגוריה:ישראלים שנולדו ב-1973
מטרלפטין

**מטרלפטין** (**metreleptin**) הוא אנלוג  סינתטי של ההורמון לפטין ומשמש לטיפול בסוכרת ובצורות שונות של דיסליפידמיה . התרופה אושרה ביפן עבור הפרעות מטבוליות, בכללן ליפודיסטרופיה  ובארצות הברית, כטיפול חליפי עבור סיבוכים של חוסר בלפטין, בתוספת לדיאטה, בחולים עם ליפודיסטרופיה כללית מולדת או כללית נרכשת. התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות.

מטרלפטין הוא החומר הפעיל בתרופה **מיאלפט**/ **מיאלפטה** (**Myalept**/**Myalepta**) אשר פותחה על ידי חברת אמילין פרמסוטיקלס  בארצות הברית.

באירופה, בהתבסס על סוכנות התרופות האירופית (EMA), מטרלפטין מיועד לטיפול, כתוספת לדיאטה, בליפודיסטרופיה כללית, בחולים שאיבדו רקמת שומן מתחת לעור וצברו שומן באתרים אחרים בגוף, כמו הכבד והשרירים. התרופה נמצאת בשימוש במבוגרים, ובילדים מעל גיל שנתיים, עם ליפודיסטרופיה כללית (תסמונת ברדינלי-סיפ  ותסמונת לורנס ) ובמבוגרים וילדים, מעל גיל 12 שנה, עם ליפודיסטרופיה חלקית (כולל תסמונת באראקר-סימון ), כאשר טיפולים סטנדרטים נכשלו.

מטרלפטין נחקר אף עבור טיפול בסוכרת או היפרטריגליצרידמיה , בחולים עם צורות נדירות של ליפודיסטרופיה ובמצבים מטבוליים אבנורמליים חמורים. מנהל המזון והתרופות האמריקאי (FDA), אישר זריקת מטרלפטין, לטיפול בסיבוכים של חסר בלפטין, בפברואר 2014.

## תסמונות ליפודיסטרופיות
תסמונות ליפודיסטרופיות (LD) הן מחלות נדירות ביותר, המועברות בתורשה או נרכשות, ומתאפיינות באיבוד של רקמת שומן, בעיקר תת-עורית. איבוד רקמת השומן בחולים עם LD, עשוי לנוע מאיבוד חלקי, לאיבוד כללי יותר. בחלק מהחולים יש הצטברות שומן באתרים מסוימים בגוף. הסיבה לאיבוד של רקמת שומן, היא רמות נמוכות מאוד של ההורמון לפטין.

איבוד השומן מביא לעלייה ברמות הטריגליצרידים, ולהגדלת הרגישות של החולים לדלקת לבלב חריפה, העלולה להיות מסכנת חיים. רמות גבוהות של טריגליצרידים מהוות גורם סיכון ידוע עבור מחלה קרדיווסקולרית. בנוסף, הצטברות שומן בכבד, בלב ובשריר, מובילה לעמידות קיצונית לאינסולין ולעיתים קרובות, לסוכרת קשה לשליטה, אפילו עם מינונים גבוהים של אינסולין.

## ניסויים קליניים בתרופה
בניסוי קליני, בן 3 שנים, עם מטרלפטין, בחולים עם ליפודיסטרופיה, שאורגן על ידי המכון הלאומי לסוכרת ולמחלות עיכול וכליה במכונים הלאומיים לבריאות בארצות הברית, טיפול עם מטרלפטין היה קשור עם הפחתה משמעותית בסוכר הדם (המוגלובין מסוכרר (HbA1c) פחת מ-9.4%, בתחילת הניסוי, ל-7.0%, בתום הניסוי) ובריכוז הטריגליצרידים (מ-500 מ"ג\דצ"ל, בתחילת הניסוי, ל־200 מ"ג\דצ"ל, בתום הניסוי).

## הערות שוליים

קטגוריה:תרופות לפי א'-ב'
קטגוריה:תרופות יתומות
שחטאר דונצק (כדורעף)

**מועדון הכדורעף שַחְטָאר דוֹנֵצְק** (באוקראינית: **Волейбольний клуб «Шахтар» Донецьк**) היה אחד ממועדוני הכדורעף החשובים והידועים ביותר באוקראינה ולפני כן בברית המועצות. המועדון היה ממוקם בעיר דונצק שבמזרח אוקראינה.

המועדון נוסד בשנת 1983 וזכה באליפות ברית המועצות בשנת 1992 והיה האחרון לזכות בה לפני התפרקות ברית המועצות.

הקבוצה השתתפה לאחר מכן בליגת העל האוקראינית בכדורעף וזכה באליפות בשנים 1992, 1993 אך בהמשך התקשתה לשחזר את ההצלחה: בשנת 1995 סיימה במקום השלישי אך ב-1997 שחררה שחקנים רבים לאחר שסבלה מקשיים כלכליים רבים. ב-1998 כבר התמודדה בליגה השנייה ובשנת 1999 כבר חדלה מלהתקיים.

## תארים
* אליפות ברית המועצות
** 15px **אלופה (1):** 1992
** 15px **סגנית (1):** 1991
* אליפות אוקראינה
** 15px **אלופה (2):** 1992, 1993
** 15px **מקום שלישי (1):** 1995
* **גביע אוקראינה**
** 15px **מחזיקת הגביע (1):** 1993
## הערות שוליים

כדורעף
קטגוריה:קבוצות כדורעף אוקראיניות
מוריס רוש, ברון פרמוי הרביעי

**מוריס רוש, ברון פרמוי הרביעי** (באנגלית: **Maurice Roche, 4th Baron Fermoy**; 15 במאי 1885 – 8 ביולי 1955) היה פוליטיקאי מהמפלגה השמרנית הבריטית, אציל אירי, וסבה מצד אמה של דיאנה, הנסיכה מוויילס.

## ביוגרפיה
רוש נולד ב-15 במאי 1885 בצ'לסי, לונדון, אנגליה, והיה הבכור מבין הבנים התאומים של סר ג'יימס רוש ואשתו האמריקאית, פרנסס אלן וורק, בתם של פרנקלין ה. וורק ואלן ווד.

מוריס התחנך באוניברסיטת הרווארד, וסיים את לימודיו בשנת 1909. הוא חזר לאנגליה על מנת לרשת את תאריו אירי של אביו בשנת 1920. הוא היה אזרח אמריקני מתורבת, אך חזר לאזרחות בריטית בעקבות ירושת התואר.

הוא שכר את פארק האוס, סאנדרינגהאם, נורפוק ממשפחת המלוכה. בבחירות הכלליות ב-1924 זכה בבחירות לפרלמנט כנציג המחוזי של קינגס לין, והחזיק את המושב עד הבחירות הכלליות ב-1935. כמו כן הוא נבחר גם לראש העיר בשנת 1931.

לורד פרמוי הצטרף לחיל האוויר המלכותי בשנת 1939 עם תחילת מלחמת העולם השנייה, אך כאשר חבר הפרלמנט המכהן של קינגס לין נהרג בשירות פעיל ב-1943, הוא התפטר מתפקידו ועמד לבחירה מחדש. הוא פרש מהפוליטיקה כאשר הפרלמנט התפזר לקראת הבחירות הכלליות ב-1945.

לורד פרמוי התמוטט בחנות בקינגס לין, נורפוק ביוני 1955 ומת בביתו כעבור שלושה שבועות, ב-8 ביולי 1955. ובנו היחיד ירש את תאריו.

## משפחתו
ב-17 בספטמבר 1931 התחתן מוריס עם רות סילביה גיל, בתם הצעירה של ויליאם סמית גיל ורות ליטלג'ון, ונולדו להם שלושה ילדים:
* מרי סינתיה רוש (נולדה ב-1934), התחתנה עם סר אנתוני ברי, ולאחריו התחתנה עם דניס גאוגגן, ולאחריו התחתנה עם מיכאל גנינגהם
* פרנסס רות רוש (1936–2004), התחתנה עם ג'ון ספנסר, רוזן ספנסר השמיני, ולאחריו התחתנה עם פיטר שאנד קיד
* אדמונד רוש, ברון פרמוי החמישי (1939–1984), התחתן עם לביניה פיטמן

## אילן יוחסין

## קישורים חיצוניים

* 

## הערות שוליים

קטגוריה:חיל האוויר המלכותי במלחמת העולם השנייה
קטגוריה:בוגרי אוניברסיטת הרווארד
קטגוריה:חברי הפרלמנט של הממלכה המאוחדת (1924–1929)
קטגוריה:חברי הפרלמנט של הממלכה המאוחדת (1929–1931)
קטגוריה:חברי הפרלמנט של הממלכה המאוחדת (1931–1935)
קטגוריה:חברי הפרלמנט של הממלכה המאוחדת (1935–1945)
קטגוריה:חברי המפלגה השמרנית (הממלכה המאוחדת)
קטגוריה:בריטים שנולדו ב-1885
קטגוריה:בריטים שנפטרו ב-1955
שחטאר דונצק (קטרגל)

**מועדון הקטרגל שחטאר דונצק** (באוקראינית: **Міні-футбольний клуб «Шахтар» Донецьк**) היה מועדון קטרגל מהעיר דונצק, שהיה פעיל בין השנים 1998–2011. הקבוצה זכתה בחמש אליפויות לאומיות ובשלושה גביעים והישג השיא שלה במפעלים האירופיים הוא שלב חצי גמר גביע אופ"א בעונת 2005/2006.

## תארים
* **אליפות אוקראינה**
** 15px **אלופה (5):**  2002, 2004, 2005, 2006, 2008
** 15px **סגנית (3):** 2003, 2009, 2010
** 15px **מקום שלישי (1):** 2007
* **הגביע האוקראיני**
** 15px **מחזיקת הגביע (3):** 2003, 2004, 2006
** 15px **גמר (3):** 2001, 2005, 2009
* **הסופר קאפ האוקראיני**
** 15px **אלופה (3):**  2005, 2006, 2008
## הערות שוליים

קטגוריה:קבוצות קטרגל אוקראיניות 
ק
שחטאר דונצק (כדוריד)

ממוזער|הסמל הישן
**מועדון הכדוריד דונבאס** הוא שמו הרשמי של מועדון **שחטאר דונצק**, שהיה ידוע בעבר בשם **שחטאר-אקדמיה** (באוקראינית: **Шахтар-Академія**). זהו מועדון כדוריד אוקראיני מקצועני מהעיר דונצק שמתמודד בליגת העל האוקראינית בכדוריד. מאז 2017 נקרא רשמית בשם **דונבאס מחוז דונצק**
## היסטוריה
הקבוצה הוקמה בשנת 1983 כקבוצת שחטאר דונצק על בסיס מועדון קודם בשם "ספרטק דונצק". ב-1996 שמה שונה ל"שחטאר-אקדמיה". הקבוצה הייתה אחת הקבוצות המובילות בליגה האוקראינית והיא זכתה 3 פעמים באליפות הלאומית בשנים 1994/95-2005/06 ותמיד סיימה באחד משלושת המקומות הגבוהים בטבלת האליפות. בדומה לקבוצת הכדורגל, קבוצת הכדוריד זכתה להישגים נאים בזירה הבינלאומית והיא העפילה לגמר גביע פדרציית הכדוריד האירופית בעונת 1995/1996. לאחר עונת 2005/06, הקבוצה סבלה מקשיים פיננסיים רבים ובעונת 2011/12 אף ירדה לליגה השנייה ושנה לאחר מכן, בעונת 2012/13, הקבוצה הצליחה לחזור לליגה הבכירה.

בשנת 2017 אורגנה מחדש תחת השם "דונבאס" אך בעקבות משבר אוקראינה אינה מארחת משחקים בדונצק אלא בעיר מריופול. בעונת 2018/2019 חזרה לזירה האירופית כשהתמודדה בגביע האתגר.
## תארים
* אליפות אוקראינה
** **אלופה (3):** 1996, 1997, 2002
** **סגנית (1):** 2004
* גביע פדרציית הכדוריד האירופית
** **גמר (1):** 1995/96
## ראו גם
*דונבאס (הוקי קרח)

## קישורים חיצוניים

* אתר רשמי ישן
## הערות שוליים

כ
קטגוריה:קבוצות כדוריד אוקראיניות
פטריק גיבסון (שחקן)

**פטריק לאו קני-גיבסון** (באנגלית: **Patrick Leo Kenny-Gibson**; נולד ב-19 באפריל 1995) הוא שחקן אירי, הידוע מתפקידיו בסדרת הטלוויזיה "שושלת טיודור" (2009), בסדרת הדרמה "The OA" (2016–2019) ובשל הופעתו בתור ניקולאי בסדרת הפנטזיה של נטפליקס, "צל ועצם" (2023).

ב-2017 זכה גיבסון בפרס "הכוכב העולה" של האקדמיה האירית לקולנוע ולטלוויזיה (IFTA).

## ביוגרפיה
גיבסון נולד בשכונת וסטמינסטר במרכז לונדון. אביו גם הוא שחקן ואמו עוסקת בשיווק. בצעירותו, עם חזרתם לאירלנד, המשפחה התגוררה תחילה בעיירה גרייסטונס (אנ'), לאחר מכן בשכונת סטילורגן (אנ'), ולבסוף השתקעו בשכונת דוניברוק (אנ') בעיר דבלין שבאירלנד.

גיבסון למד בתיכון גונזגה קולג' (אנ') בשכונה האמידה רנלה (אנ') שנמצא בחלקה הדרומי של דבלין. בהמשך, הוא החל את לימודיו בחוג לפילוסופיה בטריניטי קולג', אך עזב באמצע התואר ב-2016 לאחר שלוהק לסדרה "The OA".

## קריירה
ב-2007 קיבל את תפקידו הראשון בתור ילד הסוחב כביסה בסרט הטלוויזיה "שרלוק הולמס והפרחחים מרחוב בייקר" של ה-BBC.

בשנת 2019 שיחק בדרמה הביוגרפית "טולקין" המבוססת על חייו של הסופר האנגלי ג'. ר. ר. טולקין.

בשנת 2023 הצטרף לקאסט העונה השנייה של סדרת הפנטזיה "צל ועצם" מבית נטפליקס בתור ניקולאי לנצוב. הסדרה מבוססת על טרילוגיית הספרים "גרישה", המתחילה בספר "צל ועצם" מאת הסופרת הישראלית-אמריקאית לי ברדוגו.

בשנת 2024 כיכב בסדרה דקסטר: ההתחלה בתפקיד דקסטר מורגן הצעיר. הסדרה מהווה פריקוול לדקסטר, והיא עוסקת בתחילת דרכו של דקסטר כרוצח סדרתי שבהנחיית אביו מתעל את דחפיו על מנת לצוד ולרצוח פושעים, ובמקביל מתמחה במשטרה כמנתח נתזי דם.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אירים
קטגוריה:שחקנים ילדים אירים
קטגוריה:מהגרים לאירלנד
קטגוריה:אירים שנולדו ב-1995
שחטאר-2 דונצק

150px|ממוזער|סמל הקבוצה עד לפירוק קבוצת המילואים.
**מועדון הכדורגל שַחְטָאר-2 דוֹנֵצְק** (באוקראינית: **Футбольний клуб «Шахтар-2» Донецьк**) הוא מועדון כדורגל מקצועני שמשמש כקבוצת מילואים של שחטאר דונצק. הקבוצה הוקמה בשנת 1949 והתמודדה בליגות המשניות באוקראינה עד שפורקה בתום עונת 2006.

הקבוצה השתתפה במשך 41 עונות רצופות בטורנירי הנוער של ברית המועצות לאחר שהוקמה בשנת 1949. ב-1992 אורגנה מחדש כ"שחטאר-2" והתמודדה בליגה האוקראינית הראשונה בה סיימה במקום 12 האחרון. בעונות 1992/93 עד 1997/98 השתתפה בליגה השנייה וחזרה לליגת המשנה האוקראינית ב-1998. לפני עונת 2006/07 ירדה מהליגה הראשונה

לקראת עונת 2008 הוקמה הקבוצה מחדש כקבוצת הנוער של שחטאר והיא מתמודדת באליפות אוקראינה לנוער. משנת 2008 נקראת בשם "שחטאר U-21" (Шахтёр U-21).
## שמות הקבוצה
* 1949—1991 — **שחטאר-ד' דונצק**
* 1991—1992 — **שחטאר-2 דונצק**
* 1992—1994 — **מטאלורג [[קוסטיאנטיניבקה]]**
* 1994—1995 — **גראנט דונצק**
* 1995—2006 — **שחטאר-2 דונצק**
* 2006—2008 — **שחטאר-ד' דונצק**
* 2008 — ואילך — **שחטאר U-21 דונצק**
## תארים
* אליפות ברית המועצות לנוער (2): 1967, 1969
* אליפות אוקראינה לנוער (4): 2008/09, 2010/11, 2011/12, 2017/18

## קישורים חיצוניים

* הקבוצה באתר שחטאר
*
קטגוריה:קבוצות מילואים
קטגוריה:דונצק: מועדוני ספורט
דניס ראסל דייוויס

**דניס ראסל דייוויס** (באנגלית: **Dennis Russell Davies**, נולד ב-16 באפריל 1944 בטולדו, אוהיו) הוא מנצח ופסנתרן אמריקאי.

## חייו
דייוויס למד נגינה בפסנתר וניצוח בבית הספר ג'וליארד, ושם קיבל תואר דוקטור. הוא כיהן כמנהל מוזיקלי של תזמורת סיינט פול משנת 1972 עד 1980. ב-1977 היה שותף לייסוד תזמורת המלחינים האמריקאים עם המלחין פרנסיס ת'ורן, והיה מנהלה המוזיקלי עד 2002. דייוויס היה מנהלה מוזיקלי של הפילהרמונית של ברוקלין מ-1991 עד 1996.

בשנת 1980 עבר דייוויס לשטוטגרט, גרמניה, שם כיהן כמנהל מוזיקלי ראשי של האופרה הממלכתית מ-1980 עד 1987. הוא העלה שם בביצוע בכורה שתי אופרות מאת פיליפ גלאס, יחד עם מספר רב של אופרות מן הרפרטואר הסטנדרטי, במקרים רבים בהפקות שהתייחדו בבימוי חדשני יוצא דופן. הוא עבד עם במאים רבים, בהם רוברט אלטמן בשיתוך פעולה ב"סלומה" של ריכרד שטראוס בהמבורג. כמו כן החזיק במשרות קבועות בתזמורת הקאמרית של שטוטגרט, תזמורת בטהובן-האלה בון (1995-1987) ותזמורת רדיו וינה. דייוויס היה מנצח ראשי של תזמורת ברוקנר בלינץ
והאופרה של לינץ מ-2002 עד 2017. במרץ 2008 התמנה דייוויס למנהל המוזיקלי השלישי של התזמורת הסימפונית של בזל, מינוי שנכנס לתוקף בעונת 2010-2009, בחוזה התחלתי לחמש שנים. הוא כיהן במשרה זו עד עונת 2017-2016. בספטמבר 2017 הודיעה הפילהרמונית של ברנו על מינוי דייוויס כמנצח הראשי הבא שלה, החל בעונת 2019-2018, בחוזה התחלתי לארבע עונות.

החל משנת 2020 הוא משמש כמנצח ראשי של התזמורת הסימפונית של רדיו לייפציג.

## קישורים חיצוניים


* Official Website
* Dr Raab & Dr Böhm Künstleragentur agency biography of Dennis Russell Davies
* 2 interviews with Dennis Russell Davies, January 6, 1982 & December 8, 1987


## הערות שוליים

קטגוריה:מנצחים אמריקאים
קטגוריה:פסנתרנים אמריקאים
קטגוריה:מנצחי אופרה
קטגוריה:אמריקאים שנולדו ב-1944
שחטאר-3 דונצק

**"שחטאר-3"** (באוקראינית: **ФК «Шахтар-3»**) הוא מועדון כדורגל אוקראיני מהעיר דונצק, שהיווה לקבוצת המילואים השנייה של מועדון הכדורגל "שחטאר דונצק" (נוסף לקבוצת "שחטאר-2 דונצק").

המועדון נוסד בשנת 2000 על מנת לקלוט שחקנים צעירים שסיימו את לימודי הכדורגל באקדמיה של מועדון הכדורגל "שחטאר" וברוב שנותיו התמודד בליגה האוקראינית השנייה. בשנת 2015 הקבוצה פורקה.

## קישורים חיצוניים

* 
* הקבוצה באתר שחטאר דונצק

## הערות שוליים

קטגוריה:שחטאר דונצק
קטגוריה:קבוצות מילואים
מיכאי וודוץ

**מיכאי וודוץ** (ברומנית: **Mihai Voduț**; נולד ב-28 ביולי 1994) הוא כדורגלן עבר רומני ששיחק בעמדת החלוץ.

## קריירה
וודוץ התחיל את הקריירה שלו בקינדייה טרגובישטה מהליגה הרומנית השנייה, בה שיחק בשנים 2011–2014.

בקיץ  חתם בוולונטר. בעונת  וודוץ הבקיע 11 שערים ב-27 הופעות, ובסיום העונה עלתה ולונטרי לליגת העל הרומנית לראשונה בתולדותיה.

ב-10 בינואר 2018 חתם בויטורול קונסטנצה. כעבור שנה, שוחרר מהקבוצה בשל חשיפת חברתו לשעבר כי הימר על משחקי הקבוצה.

ב-31 בינואר 2019 וודוץ עבר בהעברה חופשית וחתם בבית"ר ירושלים. ב-10 בפברואר ערך את הופעת הבכורה שלו בקבוצה בתיקו 1–1 עם מכבי חיפה באצטדיון טדי. הוא שיחק במדי הקבוצה 7 משחקים ולא כבש.

בקיץ  חזר לקבוצתו הראשונה, וחתם בקינדייה טרגובישטה. ב-2 בדצמבר 2019 הושעה לשנתיים מכל פעילות כדורגל על ידי ועדת המשמעת והאתיקה של התאחדות הכדורגל ברומניה, בשל מעורבותו בפרשיית הימורים. הוא גם נקנס ב-60,000 אירו.

## תארים
; ולונטרי
* הליגה הרומנית השנייה: 

## קישורים חיצוניים

## הערות שוליים

קטגוריה:כדורגלנים רומנים
קטגוריה:חלוצי כדורגל רומנים
קטגוריה:בוקרשט: כדורגלנים
קטגוריה:כדורגלני וולונטר
קטגוריה:כדורגלני פארול קונסטנצה
קטגוריה:כדורגלני בית"ר ירושלים
קטגוריה:כדורגלנים זרים בישראל
קטגוריה:ספורטאים רומנים בישראל
קטגוריה:רומנים שנולדו ב-1994
יום המודעות העולמי לאוטיזם

**יום המודעות העולמי לאוטיזם** (באנגלית: **World Autism Awareness Day**) הוא מועד בין-לאומי אשר מצוין ב-2 באפריל כל שנה, שהוכר על ידי האו"ם, ונועד לקידום ההסברה והמודעות לאוטיזם, לטיפול בו ולהגברת המודעות לאנשים עם אוטיזם.

החלטה על קיום יום זה התקבלה ללא הצבעה בעצרת הכללית של האו"ם, בעיקר כהשלמה ליוזמות קודמות של האו"ם לקידום זכויות האדם.

הסמל של יום המודעות לאוטיזם הוא תצרף בצורת לב צבעוני והצבע שנבחר לייחד את היום הוא כחול.

בשנים האחרונות חלק מהארגונים העוסקים בנושא (כגון, Autism Society Of America) מבקשים לשנות את שם היום ליום הקבלה העולמי לאוטיזם (באנגלית: World Autism Acceptance Day). בין היתר, מטרת השינוי היא לשים דגש על קבלה של אוטיזם כמצב טבעי. זאת לאחר שנים בהן היום הובל על ידי Autism speaks, ארגון שכמעט ואינו כולל בראשו אנשים עם אוטיזם ועוסק במציאת ריפוי לאוטיזם, דבר המוביל ליחס שלילי כלפי אוטיזם ולהחרגה ופגיעה בייצוג של אנשים עם אוטיזם.

## תאריך
יום המודעות לאוטיזם מצוין בכל שנה ב-2 באפריל. ההחלטה לציון יום זה התקבלה ב-1 בנובמבר 2007 על ידי האו"ם, ותאריכו נקבע ב-18 בדצמבר באותה שנה בעצרת הכללית של האומות המאוחדות.

יום המודעות לאוטיזם צוין לראשונה בשנת 2008.

## ציון היום
[250px|ממוזער|[הבית הלבן מואר בכחול לציון יום המודעות לאוטיזם, 2019]]
ביום המודעות לאוטיזם מאורגנים אירועים רבים. אירועים אלו כוללים:
* מפגשי מידע עבור הורים לילדים עם אוטיזם.
* כנסים וסדנאות לאנשי מקצוע העובדים עם אנשים עם אוטיזם.
* סדנאות אמנותיות לאנשים עם אוטיזם.
* תוכניות טלוויזיה ורדיו על אנשים עם אוטיזם וחייהם.
* תערוכות של יצירות אמנות של אמנים עם אוטיזם.
* הצגת כרזות להגברת המודעות הציבורית לאוטיזם.

בנוסף ביום המודעות לאוטיזם, אנשים ברחבי העולם מאירים באור כחול ("Light It up Blue").

האירוע נוצר על ידי הארגון "Autism Speaks" בשנת 2010. אחת ממטרות ארגון זה היא העלאת המודעות הציבורית לאוטיזם והשפעותיו.

## ביקורת
ב-2018 כתב ג'וליאן מורגן את המאמר "Light It Up Gold" בתגובה לקמפיין "Light It Up Blue" של Autism Speaks , שהושק ב-2007. אוטיסטים רבים מתנגדים לצבע הכחול כמייצג אוטיזם בגלל העובדה שהוא מזוהה עם הארגון Autism Speaks. הצבע הזהב כמייצג אוטיזם מגיע מהתחילית AU של המילה Autism, שהיא גם הסמל הכימי של היסוד זהב, מהמילה הלטינית Aurum.

אוטיסטים רבים מבקרים את ציון היום, מפני שרוב הפרסומים ביום הזה עושים שימוש בסמלים שלא מייצגים אותם, כמו הצבע הכחול וסמל הפאזל. ההתנגדות נובעת גם מכך שהיום מזוהה עם הארגון Autism Speaks, שאוטיסטים מתנגדים לפעילותו מפני שהוא פועל בלי שיתוף של אוטיסטים, מפיץ פרסומים שמגבירים את הסטיגמה כנגד אוטיסטים ויוצרים מחסומים כנגד הקהילה, ומעט מאוד מהתקציב שלו הולך בשביל לעזור לאוטיסטים.

## ראו גם
* חג האוטיסטים הבינלאומי - מועד אלטרנטיבי שנחגג על ידי הקהילה האוטיסטית
* תנועת הזכויות האוטיסטית

## קישורים חיצוניים

* 
* April 2: World Autism Awarnesz Day ABA centers of america
* 

## הערות שוליים

קטגוריה:אוטיזם
קטגוריה:ימי מודעות לבריאות
קטגוריה:אירועים בחודש אפריל
קטגוריה:מועדי האומות המאוחדות
Bassa Sababa

**Bassa Sababa** (בעברית: **באסה סבבה**) הוא סינגל שהוקלט על ידי הזמרת הישראלית נטע ברזילי. השיר יצא לאור ב-1 בפברואר 2019, על ידי חברות התקליטים טדי יזמות והפקות ו-BMG רייטס מנג'מנט. נכון למאי 2024, קליפ השיר הוא הקליפ הישראלי הנצפה ביותר ביוטיוב בכל הזמנים, עם מעל ל-350 מיליון השמעות נכון לינואר 2026.

## רקע וכתיבה
השיר נכתב על ידי נטע ברזילי, אבשלום אריאל וסתיו בגר, שהיו שותפים גם ביצירת "Toy", השיר הזוכה באירוויזיון 2018. השיר הופק על ידי סתיו בגר. זהו שיר בסגנון הפופ, המשלב בתוכו גם את סגנון הדאנס. על פי ברזילי מדובר בסגנון קיי-פופ. ברזילי הסבירה את משמעות השיר: "קרנף היא חיה עם עור עבה מאוד, שמגנה על עצמה ועל העדר שלה בתקיפה ולא בבריחה. היא גם חיה בעדרים והם נעים ושורדים יחד".

בעיתון "ישראל היום" פורסם, כי השיר נכתב עוד לפני אירוויזיון 2018, ונשלח לוועדת בחירת השיר. ברזילי רצתה לגשת עם השיר לתחרות, וזכתה לתמיכת נציגי טדי, שהעדיפו אותו על פני "Toy", אך נציגי התאגיד אביעד רוזנבוים, רועי דלמדיגו ויובל גנור בחרו לבסוף את "Toy".

## וידאו קליפ
הווידאו קליפ בוים על ידי רועי רז ויצא לאור ב-1 בפברואר 2019, בסמוך לצאתו של השיר כסינגל והושק בו-זמנית בישראל ובעולם. עלות הפקת הקליפ נאמדת בכמיליון שקלים, מה שהופך אותו לקליפ היקר ביותר שהופק לאמן ישראלי. ברזילי סיפרה בראיון שהיא מימנה אותו בעצמה במאות אלפי דולרים מהכנסותיה מהופעות הטור העולמי שערכה מאז האירוויזיון. צילומי הקליפ נערכו במשך 3 ימים בקייב ב-13 אתרים שונים, השתתפו מעל ל-250 אנשי צוות ומופיעים בו כ-50 רקדנים. נטע צפויה לצאת לסיבוב הופעות ברחבי העולם, כדי לחשוף את השיר החדש.

במרכז הקליפ, החתן (אדי קבטנר) בורח לנטע רגע לפני החתונה, והיא מנהלת מולו מרדף. הצבע השולט בקליפ הוא ורוד. הקליפ משתמש באלמנטים ויזואליים ונותן ביטוי למילות השיר כמו מסטיק וקרנף כאשר נטע חובשת קרן על הראש. בנוסף משתמש הקליפ באלמנטים של משחק מחשב בדומה לסרט "סקוט פילגרים נגד העולם".

הקליפ התברג במקום הראשון ברשימת הסרטונים החמים של יוטיוב בתוך פחות מ-24 שעות מהשקתו, וצבר מעל למיליון צפיות בפרק הזמן הזה.

באמצע פברואר, הקליפ נחסם לצפייה ביוטיוב למספר שעות בעקבות "תביעה בגין זכויות יוצרים" שנשלחה על ידי חברת הפקת סרטים "Tre Native". הוא הוחזר לאתר מספר שעות מאוחר יותר.

השיר עצמו נכנס לרשימת השמעה של המשחק, *[[Just Dance 2020]]*.

ב-30 ביולי 2020 הגיע השיר ליותר מ-100 מיליון צפיות ובכך נהפך לשיר השני של ברזילי שעובר את רף 100 מיליון הצפיות. ב-9 בספטמבר 2021 השיר חצה את ה-200 מיליון צפיות, ובכך הפך לקליפ הישראלי הנצפה ביותר בכל הזמנים.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:שירי נטע ברזילי
קטגוריה:שירים באנגלית
קטגוריה:שירים שנכתבו על ידי סתיו בגר
קטגוריה:שירים שהופקו על ידי סתיו בגר
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת BMG רייטס מנג'מנט
קטגוריה:קרנפים בתרבות
Dov'è l'amore

"**Dov'è l'amore**" (בעברית: "**איפה האהבה**") הוא סינגל שהוקלט על ידי הזמרת-יוצרת האמריקאית שר, מתוך אלבומה העשרים ושניים, Believe. השיר יצא לאור ב-6 ביולי 1999, כסינגל הרביעי והאחרון מתוך האלבום, על ידי חברות התקליטים האחים וורנר ו-WEA.

השיר הגיע למקום הרביעי במצעד שבהולנד, והרביעי במצעד שבספרד.

## רקע וכתיבה
השיר נכתב על ידי מארק טיילור ופול בארי והופק על ידי טיילור ובריאן רולינג. גרסת הרדיו של השיר שנעשתה על ידי אמיליו אסטפן, קוצרה בכמה שניות מהגרסה המקורית. גרסתו היא גרסת דאנס של השיר.

בנוסף לכך, יצא השיר כסינגל בבריטניה ב-25 באוקטובר 1999.

## הופעה
עם השיר הופיעה שר במהלך סיבוב ההופעות הרביעי שלה, "Do You Believe? Tour", שהתקיים בין שנת 1999 לשנת 2000, ונתמך על גבי אלבומה העשרים ושניים, Believe. בנוסף לכך, היה השיר לחלק מרשימת השירים אותם ביצעה שר בכל אחד מהמופעים שנכללו בסיבוב ההופעות.

במרוצת השנים, הופיעה שר עם השיר במספר תוכניות טלוויזיה.

## וידאו קליפ
בראיון שנערך עם שר בנורווגיה בשנת 1999, היא סיפרה כי השיר נבחר לתפקד כסינגל הרביעי והאחרון מתוך האלבום. עוד היא הוסיפה, כי הזמרת האמריקאית מדונה, הייתה צריכה לביים את הקליפ, אך מסיבות לא ידועות שלא ציינה, הוחלפה בג'יימי או'קונור.

הקליפ של השיר עוסק בניסיון של גבר לגרום לאישה לטינית להתאהב בו. במהלך הקליפ, ניתן לראות רקדנים רבים רוקדים את ריקוד הפלמנקו, תוך שנגני ליווי ניצבים לידם. בסמוך לכך, ניתן לראות את שר, לבושה בשמלת פלמנקו אדומה, כשהיא יושבת בחדר הצבוע באדום. הקליפ של גרסת הרדיו שנעשתה על ידי אמיליו אסטפן קוצרה בכמה שניות מהקליפ המקורי.

בשנת 2004, יצא אלבום הווידאו The Very Best of Cher: The Video Hits Collection, אשר כלל בתוכו את קליפ השיר.

## מיקומי שיא

## קישורים חיצוניים

## הערות שוליים

קטגוריה:שירי שר
קטגוריה:שירים באנגלית
קטגוריה:שירים באיטלקית
קטגוריה:שירים מרובי שפות
קטגוריה:שירים שנכתבו על ידי מארק טיילור
קטגוריה:שירים שנכתבו על ידי פול בארי
קטגוריה:סינגלים בהוצאת וורנר רקורדס
יקלופטרוס

**יקלופטרוס** (שם מדעי: *Jaekelopterus*; מילולית: "הכנפיים של אוטו יקל") הוא סוג של עקרב ימי ענקי שחי בתקופת הדבון לפני 406–401.8 מיליון שנה, אשר חי במים מתוקים או מים מליחים. מסוג זה התגלו 2 מינים: Jaekelopterus rhenaniae אשר נמצא במערב גרמניה ו-Jaekelopterus howelli שנמצא בויומינג ואולי חי בקרבת החופים. היצור קרוי על שם החוקר שגילה אותו ב-1914.

יצור זה היה מקרובי העכבישאים המודרניים החיים ביבשה אך הוא היה גדול מהם בהרבה. הוא הגיע לאורך 2.3–2.6 מטר אצל המין Jaekelopterus rhenaniae כשהמין Jaekelopterus howelli היה יותר קטן והגיע לאורך 80 ס"מ. ככל הנראה הוא היה פרוק הרגליים הגדול ביותר אי-פעם, גדול אף יותר מהרב-רגל ארתרופלאורה ומעקרבי הים הקרובים: פטריגוטוס ואקוטירמוס (Acutiramus).

יצור זה היה מגדולי הטורפים של הדבון לצד דגים קדומים והוא השתמש בצבתותיו הגדולות, המזכירות צבתות של עקרב רגיל כדי לחטוף טרף מיימי משפת המים, אולי ממארב.

## קישורים חיצוניים

קטגוריה:פטריגוטיים
קטגוריה:בעלי חיים שחיו בדבון באירופה
קטגוריה:בעלי חיים שחיו בדבון באמריקה הצפונית
קטגוריה:מאובני טקסונים שתוארו ב-1964
אקוטירמוס

**אקוטירמוס** (שם מדעי: *Acutiramus*; משמעות שמו: "מחודד ענף", על שם הטופר המחודד בקצה צבתותיו שהיה שונה משאר הטפרים לאורכם) הוא סוג של עקרב ימי גדול אשר חי ברחבי הימים הרדודים במשך תקופת הסילור והדבון שבעידן הפלאוזואיקון לפני 422-409 מיליון שנה.
## מאפיינים
יצור מיימי זה היה קרובם הרחוק של העכבישים והעקרבים החיים והוא נחשב לאחד מהגדולים שבפרוקי הרגליים מעולם, דמה לפטריגוטוס והיה קטן מעט מהיקלופטרוס ומהרב-רגל ארתרופלאורה. הוא הגיע לאורך מרבי של מעל 2 מטרים, אך חלק המינים הגיעו רק לאורך 20 ס"מ. היו לו זוג צבתות מוארכות בעלות קצוות מחודדים שאיתם הוא תפס במהירות טרף קטן ממנו. הוא יכל לרחף במים בעזרת זנבו שדמה לסנפיר ובעזרת "משוטים" מצידי גופו, בדומה לאלה של השחייניתיים.

לא בטוח שהיה טורף אקטיבי ואולי היה ניזון ממארב או אוכל נבלות.

## קישורים חיצוניים

ימין|ממוזער|אקוטירמוס לצד דג קדום

קטגוריה:פטריגוטיים
קטגוריה:בעלי חיים שחיו בדבון באמריקה הצפונית
קטגוריה:בעלי חיים שחיו בדבון באירופה
קטגוריה:בעלי חיים שחיו בסילור באירופה
קטגוריה:בעלי חיים שחיו בסילור באמריקה הצפונית
קטגוריה:מאובני טקסונים שתוארו ב-1935